section_heading: Omiški knezovi
paragraph_text: U 13. stoljeću Mlečani su zaposjeli Zadar i Dubrovnik, no to Kačiće nije spriječilo da nastave gusarsku aktivnost i nad njihovim brodicama, pače su se zalijetali i na talijansku obalu Jadrana. Ove pljačke počele su ljutiti sve njihove susjede, pa i samog papu Honorija III (1216. – 1227.) koji se za pomoć obratio hrvatsko-ugarskom kralju Andriji II. te gradovima Splitu i Dubrovniku.Novak, G., Prošlost Dalmacije, str. 138. Kačići su napadali čak i brodove koji su prevozili križare prema Palestini i nazad se vraćali s opljačkanim blagom.